62021CJ0675_INF
Rozsudok Súdneho dvora (siedma komora) zo 16. februára 2023 –Strong Charon
(vec C‑675/21) (
1
)
„Návrh na začatie prejudiciálneho konania – Sociálna politika – Prevod podnikov – Zachovanie práv zamestnancov – Smernica 2001/23/ES – Pôsobnosť – Odmietnutie nadobúdateľa uznať prevod pracovnej zmluvy – Pojem ‚prevod‘ – Pojem ‚hospodársky subjekt‘ – Neexistencia zmluvného vzťahu medzi prevádzateľom a nadobúdateľom“
1.
Sociálna politika – Aproximácia právnych predpisov – Prevody podnikov – Zachovanie práv zamestnancov – Smernica 2001/23 – Pôsobnosť – Prevod – Pojem – Kritériá – Neexistencia zmluvného vzťahu medzi prevádzateľom a nadobúdateľom – Neexistencia vplyvu
[Smernica Rady 2001/23, článok 1 ods. 1 písm. b)]
(pozri body 42, 43, 45, bod 1 výroku)
2.
Sociálna politika – Aproximácia právnych predpisov – Prevody podnikov – Zachovanie práv zamestnancov – Smernica 2001/23 – Pôsobnosť – Podnik poskytujúci služby dohľadu, ktorý zákazník nahradil novým podnikom, aby poskytoval rovnaké služby – Prebratie veľmi obmedzeného počtu zamestnancov pôvodného podniku novým podnikom – Prebratí pracovníci, ktorí nemajú osobitné schopnosti a znalosti potrebné na poskytovanie služieb uvedenému zákazníkovi – Neprebratie hmotného alebo nehmotného majetku – Vylúčenie
(Smernica Rady 2001/23, odôvodnenie 3 a článok 1 ods. 1)
(pozri body 47 – 58, bod 2 výroku)
Výrok
1.
Smernica Rady 2001/23/ES z 12. marca 2001 o aproximácii zákonov členských štátov týkajúcich sa zachovania práv zamestnancov pri prevodoch podnikov, závodov alebo častí podnikov alebo závodov
sa má vykladať v tom zmysle, že:
neexistencia zmluvného vzťahu medzi prevádzateľom a nadobúdateľom podniku alebo závodu, alebo časti podniku alebo závodu nemá vplyv na preukázanie existencie prevodu v zmysle tejto smernice.
2.
Článok 1 ods. 1 smernice 2001/23
sa má vykladať v tom zmysle, že:
do pôsobnosti tejto smernice nemôže patriť situácia, keď podnik poskytovateľ služieb, ktorý pre potreby jedného zo svojich zákazníkov, pridelil k tomuto zákazníkovi pracovnú skupinu zloženú z určitého počtu pracovníkov, je týmto zákazníkom na plnenie rovnakých služieb nahradený novým podnikom poskytovateľom služieb, a ak tento posledný uvedený podnik na jednej strane preberá len veľmi obmedzený počet pracovníkov, z ktorých sa skladá táto pracovná skupina, bez toho, aby preberaní pracovníci mali osobitné schopnosti a znalosti potrebné na poskytovanie služieb uvedenému zákazníkovi, a na druhej strane nový poskytovateľ služieb nepreberá hmotný a nehmotný majetok, ktorý by bol potrebný na pokračovanie v poskytovaní týchto služieb.
(
1
)	Ú. v. EÚ C 148, 4.4.2022.